คลังคาดท่องเที่ยวยังลำบาก ปีนี้คาดได้นักท่องเที่ยว 1.6 ล้านคน
คลังยอมรับท่องเที่ยวไทยยังแย่ ตั้งเป้านักท่องเที่ยวเข้าไทยปีนี้ 7 ล้านคน แต่ของจริง 1.6 ล้านคน ก็เก่งแล้ว
3 เม.ย. 2565

นายอาคม เติมพิทยาไพสิฐ รมว.การคลัง เศรษฐไทยยังมีความเสี่ยงจากผลกระทบการระบาดของโควิด-19 และ สงครามรัสเซีย-ยูเครน โดยเฉพาะภาคการท่องเที่ยวที่มีการตั้งเป้าปี 2565 จะมีนักท่องเที่ยวต่างชาติเข้ามาในประเทศไทย 7 ล้านคน แต่จากยอดนักท่องเที่ยว 3 เดือนที่ผ่านมา (ม.ค.-มี.ค. 2565) มีนักท่องเที่ยวต่างชาติเข้มมาในประเทศไทย 4 แสนคน หากใช้ตัวเลขนี้เป็นฐานคิดว่าทั้งปีก็มีนักท่องเที่ยวเข้ามาในประเทศไทย 1.6 ล้านคน ซึ่งต่ำกว่าเป้าหมายที่ตั้งไว้มากอย่างไรก็ตาม ขณะนี้รัฐบาลได้ผ่อนคลายมาตรการนักท่องเที่ยวเข้ามาในประเทศเพิ่มมากขึ้นเรื่อย เพื่อกระตุ้นการท่องเที่ยวในช่วงสงกรานต์ ทำให้คาดว่าจะมีนักท่องเที่ยวจากต่างประเทศเข้ามาในประเทศไทยมากขึ้นได้"ตอนนี้การท่องเที่ยวไทยยังฟื้นไม่ได้ตามเป้าหมาย แม้ว่าประเทศไทยจะผ่อนคลายมาตรการให้นักท่องเที่ยวเข้าไทยง่ายขึ้น แต่ก็ยังมีปัญหาประเทศต้นทางที่มีปัญหาเดินทางเข้ามาเที่ยวในประเทศไทย ทั้งจากมาตรการควบคุมโควิดในประเทศต้นทางของเขาเอง หรือ แม้แต่ปัญหาสงครามที่เกิดขึ้น" นายอาคม กล่าวนายอาคม กล่าวว่า แม้ว่าการท่องเที่ยวจะไม่ได้ตามเป้าหมาย แต่ก็เชื่อว่าการขยายตัวเศรษฐกิจปีนี้จะขยายตัวได้ 3.5-4% โดยภาคการส่งออกยังขยายตัวได้ดี 2 เดือนที่ผ่านมาขยายตัวได้ถึง 12% และทั้งปีคาดว่าจะขยายตัวได้ 5% ซึ่งภาครัฐได้หารือกับผู้ประกอบการส่งออกให้ช่วยเบ่งการส่งออกปีนี้ให้ได้ 10% เพื่อชดเชยการท่องเที่ยวที่หายไปไม่ได้ตามเป้าหมายนอกจากนี้ เศรษฐกิจไทยยังมีแรงหนุนจากการใช้จ่ายภาครัฐ และการลงทุนรัฐวิสาหกิจ ซึ่งได้มีการเร่งการลงทุน เพื่อให้เกิดการกระตุ้นเศรษฐกิจในช่วงที่ฟื้นตัวแต่ยังอ่อนแอจากผลกระทบโควิด-19 และ สงครามรัสเซีย ยูเครน